《拟庾子山咏画屏风诗 其六》
清代·张鹤龄

旧舞青溪记，新歌子夜连。钗花翻宝扇，钏玉砑珠弦。

酡颜低障后，密态出镫前。谁谓无青鬓，欢娱四十年。

作者简介：（1867—1908）江苏阳湖人，字长儒，号啸圃。光绪十八年进士。官至奉天提学使。工文章，通中外掌故。辛丑后规画京师大学堂章程。又主张废美国粤汉铁路借款合同以保国权。